SCB Financial Markets คาดกรอบเงินบาทวันนี้ 35.80-36 บ./ดอลลาร์
SCB Financial Markets คาดเงินบาทวันนี้ (11 ก.ค.65) เคลื่อนไหวกรอบ 35.80-36 บ./ดอลลาร์ จับตาดูตัวเลขดัชนีราคาผู้บริโภค (CPI) คาดแตะระดับสูงสุดในรอบ 40 ปี
SCB Financial Markets คาดเงินบาทวันนี้ (11 ก.ค.65) เคลื่อนไหวกรอบ 35.80-36 บ./ดอลลาร์
11 ก.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (11 ก.ค.65) เคลื่อนไหวในกรอบ 35.80-36.00 บาท/ดอลลาร์ เงินบาทปรับตัวแข็งค่าตามทิศทางดัชนีดอลลาร์
โดยตลาดหุ้นสหรัฐปิดผสม โดยตลาดอยู่ระหว่างประเมินตัวเลขการจ้างงานที่แข็งแกร่งของสหรัฐในเดือนมิถุนายนว่าจะส่งผลอย่างไรต่อการขึ้นดอกเบี้ยของธนาคารกลางสหรัฐ (เฟด) จับตาดูตัวเลขดัชนีราคาผู้บริโภค (CPI) ของสหรัฐในวันพุธนี้ ซึ่งคาดว่าอาจแตะสูงสุดในรอบ 40 ปี
ส่วนราคาน้ำมันดิบปรับตัวเพิ่มขึ้น 2% หลังจากผันผวนในระหว่างวัน เนื่องจากนักลงทุนยังคงกังวลเรื่องภาวะเศรษฐกิจถดถอยกดดันความต้องการใช้น้ำมัน และกังวลว่าจีนอาจอาจจะประกาศใช้มาตรการ ล็อกดาวน์รอบใหม่